Komission asetus (ETY) N:o 2734/89, annettu 8 päivänä syyskuuta 1989, neuvoston asetuksen (ETY) N:o 822/87 37 artiklan 2 kohdan soveltamisesta aiheutuvien ja Euroopan maatalouden ohjaus- ja tukirahaston tukiosastosta rahoitettavien menojen määrittämisessä huomioon otettavista tekijöistä



Virallinen lehti nro L 263 , 09/09/1989 s. 0016 - 0016

Suomenk. erityispainos Alue 3 Nide 30 s. 0126

Ruotsink. erityispainos Alue 3 Nide 30 s. 0126



KOMISSION ASETUS (ETY) N:o 2734/89, annettu 8 päivänä syyskuuta 1989, neuvoston asetuksen (ETY) N:o 822/87 37 artiklan 2 kohdan soveltamisesta aiheutuvien ja Euroopan maatalouden ohjaus- ja tukirahaston tukiosastosta rahoitettavien menojen määrittämisessä huomioon otettavista tekijöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen interventiotoimenpiteiden, erityisesti interventiotoimielimien toteuttamien, maataloustuotteiden ostoa, varastointia ja myyntiä koskevien toimenpiteiden rahoittamisesta Euroopan maatalouden ohjaus- ja tukirahaston tukiosastosta 9 päivänä marraskuuta 1981 annetun neuvoston asetuksen (ETY) N:o 3247/81(1), sellaisena kuin se on viimeksi muutettuna asetuksella 2277/89(2), ja erityisesti sen 7 b artiklan, sekä katsoo, että viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(3), sellaisena kuin se on viimeksi muutettuna asetuksella (ETY) N:o 1236/89(4), 37 artiklan 2 kohdassa säädetään, että niistä kuluista, jotka aiheutuvat toimenpiteistä mainitun asetuksen 35 ja 36 artiklassa tarkoitettujen tislaustuotteiden myymiseksi, vastaa Euroopan maatalouden ohjaus- ja tukirahaston tukiosasto; on tarpeen vahvistaa kyseisten kulujen määrittämisessä huomioon otettavat tekijät, kyseiset kulut ja asetuksen (ETY) N:o 822/87 40 artiklan soveltamisesta aiheutuvat kulut ovat verrattavissa toisiinsa; näin ollen voidaan soveltaa samoja sääntöjä, jotka on säädetty asetuksen (ETY) N:o 3247/81 3 ja 4 artiklassa, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 822/87 35 ja 36 artiklassa tarkoitettujen tislaustuotteiden myynnistä muilla kuin alkoholin ja alkoholijuomien aloilla aiheutuvat kulut, jotka otetaan huomioon EMOTR:n tukiosastossa, ovat yhtä suuret kuin kyseisten alkoholien ostojen arvot, joista on vähennetty: a) alkoholien myyntiä seuraavat tulot, b) sietorajan ylittävien määrällisten hävikkien vasta-arvo, c) varkauden tai muun tunnistettavan menetyksen seurauksena puuttuvien määrien vasta-arvo, d) varastointiolosuhteiden seurauksena huonontuneiden määrien vasta-arvo, e) tuhoutuneiden määrien vasta-arvo, f) yhteisön säännösten mukaisesti saadut vakuudet, g) muut mahdolliset tulot. 2 artikla Edellä 1 artiklan b, c, d ja e alakohdassa tarkoitettujen vasta-arvojen määrityksessä sovelletaan asetuksen (ETY) N:o 3247/81 3 artiklan 2 kohtaa ja 4 artiklaa. 3 artikla Asetuksen (ETY) N:o 822/87 35 ja 36 artiklassa tarkoitettujen tislaustuotteiden varastoinnissa sallittu hävikkien sietoraja on mainitun asetuksen (ETY) N:o 39 artiklassa tarkoitettujen tislaustuotteiden osalta säädetty varastoinnissa sallittu hävikkien sietoraja. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä lokakuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 1989. Komission puolesta Ray MAC SHARRY Komission jäsen (1) EYVL N:o L 327, 14.11.1981, s. 1 (2) EYVL N:o L 218, 28.7.1989, s. 4 (3) EYVL N:o L 84, 27.3.1987, s. 1 (4) EYVL N:o L 128, 11.5.1989, s. 31